הדור הבא 24/7

הדור הבא 24/7 היא תוכנית מציאות ישראלית שפיתחה חברת אבוט-רייף-המאירי, ועלתה לשידור ב-26 ביוני 2011 בערוץ 10. התוכנית שודרה במשך שלושה חודשים, 24 שעות ביממה בערוצים ייעודיים בהוט וביס וכמו כן באתר וואלה. מגישיה היו טל ברמן ואביעד קיסוס. התוכנית הייתה בעלת ברייטינג נמוך והיא הסבה לערוץ 10 הפסדים כספיים ניכרים. באוקטובר 2011, במסגרת תערוכת הטלוויזיה הבינלאומית MIPCOM בקאן, נמכר פורמט התוכנית לשידור ב-6 מדינות שונות באירופה, אך זמן קצר אחר כך ההפקה נתבעה על ידי חברת אנדמול (אנ'), על הפרת זכויות יוצרים בטענה כי העתיקה חלקים מפורמט האח הגדול. במסגרת התביעה דרשה אנדמול פיצוי של שלושה מיליון שקלים. בתגובה טענו המפיקים כי "התוכנית 'האח הגדול' איננה ראשונית או מקורית כלל, וכל המצוי בה קיים היה כבר בתוכניות רבות אחרות, קודמות לה. בנוסף טענו ששם התוכנית נלקח מספרו של ג'ורג' אורוול "1984" ואינו מקורי. התוכנית הייתה הריאליטי הראשון בערוץ 10 ששודר בשידור חי. מתחם התוכנית מוקם באזור התעשייה בבת-ים במבנה שהיה בעבר בשימוש צה"ל. הוא הכיל קומפלקס אולפנים חדיש שבמרכזו "מתחם המגורים", שבו התגוררה "הפמליה": איתן אורבך ושלושה מחבריו הרווקים (יונתן עראמי, אורן הכט ובן זלץ), יחד עם 15 בחורות רווקות שהתחרו על לבו ועל פרס של מיליון ש"ח. כל שבוע הודחה משתתפת אחת מהוילה. במהלך התוכנית היו משימות וברוב הפעמים חלק מדיירות הבית קיבלו חסינות. באחד מהימים החברים של איתן יצאו מהבית ובמקומם נכנסו ל-3 ימים קובי פרץ, נירו לוי וגב פשטי, שהעניקו חסינות ל-2 דיירות. בעקבות רייטינג נמוך והפסדים כספיים, סבלה התוכנית משינויים דרסטיים וחוסר יציבות מתמדת, בין השינויים: ב-16 באוגוסט לוילה נכנס שוב גב פשטי, שמאותו שלב הוגדר בתוכנית אף הוא כרווק, במקביל לאיתן אורבך, והבחורות בוילה התחרו גם כן על לבו ועל פרס של מיליון ש"ח. ב-23 באוגוסט הוכנסו לוילה עוד 4 רווקות חדשות, שהתחרו אף הן על לבם של איתן וגב. איתן אורבך יונתן עראמי אורן הכט בן זלץ גב פשטי (נכנס לוילה ב-16 באוגוסט כרווק נוסף) מיכל אהרון - אחותו של איתן אורבך, הוכנסה לוילה כחלק ממשימה סודית ועזבה בשבוע הראשון. תרצה שץ - הודחה בשבוע הראשון. ליאן פרזמן - הודחה בשבוע השני. לירון פלדמן - הודחה בשבוע השלישי. לינוי ששון - הודחה בשבוע הרביעי. עדי שחר - הודחה בשבוע החמישי. ליז (ליזה) קציר - הודחה בשבוע השישי. איילת נח - פרשה בשבוע השביעי. ענת שלזינגר - הודחה בשבוע השביעי. ענבר שני - הודחה בשבוע השמיני. דנה גרינברג - נכנסה לוילה ב-23 באוגוסט, הודחה בשבוע התשיעי. ונינה סטרוסוויאצקי - נכנסה לוילה ב-23 באוגוסט, הודחה בשבוע העשירי. מור בן עמי - נכנסה לוילה ב-23 באוגוסט, הודחה בשבוע העשירי. חן לוי - נכנסה לוילה ב-23 באוגוסט, הודחה בשבוע האחד-עשר. אתי חזן - הודחה בהדחה האחרונה. ליהי רום - סיימה רביעית בתוכנית הגמר. אורטל סולימאן – סיימה שלישית בתוכנית הגמר. דניאל טרקאי. קרן שחם. לגמר העונה הראשונה של הדור הבא 24/7, שהתקיים ביום 25 בספטמבר 2011, הגיעו 4 מתמודדות: אורטל סולימאן ליהי רום דניאל טרקאי (מתחרה ביחד עם איתן על המיליון) קרן שחם (מתחרה ביחד עם גב על המיליון). ליהי רום סיימה רביעית ויצאה ראשונה מהבית. הזוכים בגמר היו קרן שחם וגב פשטי, שזכו יחד בפרס של מיליון ש"ח. הגמר היה אחד מן החלשים מבין תוכניות הריאליטי הישראליות כאשר בממוצע זכה ל-13%, ונקודת הפיק ב-18% רייטינג. למרות זאת חברת ההפקה "אבוט-רייף המאירי" הודיעה על חזרתה של הדור הבא 24/7 לעונה שנייה בתום העונה הראשונה, אולם בעקבות כישלון התוכנית העונה השנייה לא יצאה לפועל. בריאיון לד"ר אילן רבינוביץ' וחנוך דאום בגלי צה"ל הודה איתן אורבך כי התוכנית לא ענתה על ציפיות המפיקים, וגרמה להפסדים גדולים לערוץ 10. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי האח הגדול פרויקט Y הרווק ביקורות: אלקנה שור, תאומים לא זהים: על "הדור הבא", באתר nrg‏, 28 ביוני 2011 רועי בהריר, הדור האבוד: "הדור הבא 24/7" לא עובדת, באתר nrg‏, 25 בספטמבר 2011 רועי ברק, ‏רייטינג: השקה טובה ל"הדור הבא 24/7" בערוץ 10 - 19% צפייה, באתר גלובס, 27 ביוני 2011 נועה פרג, ‏למרות הרייטינג הנמוך: בוואלה מרוצים מ"הדור הבא", באתר גלובס, 12 ביולי 2011 אופיר בר-זהר, למרות ההשקעה: "הדור הבא - 24/7", ספינת הדגל של ערוץ 10, מתקשה להפליג, באתר TheMarker‏, 10 ביולי 2011 רועי ברק, ‏פסטיבל מיפ: "הדור הבא" תשודר בצרפת, פורטוגל והולנד, באתר גלובס, 4 באוקטובר 2011 גילי איזיקוביץ, הפקת "האח הגדול" נגד "24/7 הדור הבא", באתר הארץ, 26 בדצמבר 2011 חן מענית, ‏תביעה: "הדור הבא" - העתקה מודעת ובוטה של "האח הגדול", באתר גלובס, 25 בדצמבר 2011 יסמין גואטה, ערוץ 10: בעלת הזכויות של "האח הגדול" רוצה מונופול על הריאליטי, באתר TheMarker‏, 21 בפברואר 2012 רועי ברק, ‏ערוץ 10 ואבוט-המאירי: "'האח הגדול' אינו פורמט מקורי", באתר גלובס, 21 בפברואר 2012 רועי ברק, ‏אנדמול: אין קשר בין פורמט "האח הגדול" לספר "1984", באתר גלובס, 4 באפריל 2012 אופיר בר-זהר, מועצת הכבלים והלוויין תטיל מגבלות על הריאליטי "הדור הבא", באתר TheMarker‏, 19 ביוני 2011 הדס ריבק‏, רייטינג יומי: 19% להשקת "הדור הבא 24/7", באתר וואלה, 27 ביוני 2011